Akua Sena Dansua

**Akua Sena Dansua** (bɛ daa n-dɔɣi o la silimin gɔli April biɛɣu pishi ni ata dali, yuuni 1958 puuni) nyɛla Ghana pɔhim zuɣu tuma baŋda mini *communications consultant*, siyaasa nira ni *governance* nti m pahi *leadership* *practitioner.* Ŋuna n daa n-nyɛ jintɔra n-ti North Dayi din m-be Ghana la ka daa lahi n-nyɛ *ambassador* zaŋ chaŋ Germany ninvuɣ' kuro.  
## Piligu biɛhigu mini shikuru baŋsim
Bɛ daa n-dɔɣila Dansua Hohoe din m-be Hohoe Municipal District, Volta Region puuni, silimin gɔli biɛɣu pishi ni ata dali, yuuni, yuuni 1958 puuni. Bɛ daŋ maa nyɛla ban n yina Botoku din gba m-be Volta Region puuni la. Kadjebi-Akan Local Authority Experimental Primary mini *Middle School* puuni ka o daa chaŋ nti m piligi o *primary* shikuru baŋsim bɔbu. O ni daa n-yi nimaani, o daa n chaŋla Mawuli School din m-be Ho ka n-nyɛ Volta Region tiŋ' zuɣu la puuni nti n niŋ o secondary shikuru baŋsim bɔhimbu nimaani.

Ghana Institute of Journalism din m-be Accra puuni la ka o daa n chaŋ nti n niŋ o bɔhimbu ni o lɛbi *journalist* . Dansua daa pun nyɛla ŋun n deei o shɛhira gbaŋ *Communication Studies* puuni n yina University of Ghana din m-be Lagon puuni la yuuni 1990 puuni. O daa lahi nyɛla ŋun n deei o master's degree *Governance and Leadership* puuni n yina Ghana Institute of Management and Public Administration puuni.
## Tuma
Akua Dansua n daa n-nyɛ *Electoral Assistant* m-be Electoral Commission of Ghana puuni bin din daa n gbaai yuuni 1979 la puuni halli ni yuuni 1980 puuni. Ŋuna n daa lahi n-nyɛ *chief reporter* n-ti *Nigerian Reporter* *newspaper* bin din daa n gbaai yuuni 1983 puuni la halli ni yuuni1987 puuni.

O daa n nyɛla *journalist* n tumdi *Weekly Spectator* newspaper din m-be Accra, Ghana nima sani ka di ti n sɔŋ o ka o daa lɛbi *Features Editor of the paper*.

Lala zaashee ŋɔ ka o daa n gbubi halli nti chaŋ nti n kpe siyaasatali puuni. O daa lahi n nyɛla Technical Advisor n-ti National Council on Women and Development ka daa lahi n-nyɛ Media Consultant n-ti United Nations Development Programme (UNDP).

Ŋuna n-nyɛ chairperson n-ti Advocates for Gender and Development Initiatives-Ghana, din nyɛ NGO m-be Kpando la ka lahi n-nyɛ board member n-ti Africa in Democracy and Good Governance (ADG) din m-be The Gambia puuni la.
## Siyaasatali
Dansua nyɛla National Democratic Congress (NDC) paatinima puuni yino.Jerry Rawlings  *Provisional National Defence Council* gɔmdanti puuni ka bɛ daa m piigi o *District Chief Executive* n-ti Kpando. O tuuli jinaduu kpɛbu daa nyɛla yuuni 2001 puuni, saha shɛli o ni daa n-nyɛ jintɔra n-ti North Dayi yaɣilinima. Din nyaaŋa ka o daa naan n chaŋ nti n lɛbi Minister of Women and children's Affairs, Youth and Sports ka daa n zaŋ *Tourism* m bahimdi li. O daa n-yɛliya n-wuhi ni saha shɛli o ni daa n-nyɛ *Minister for Youth and sports* ni o daa yiɣisimi zani n tuhi kɔrinfɔhili Visa ŋmaabu polo.
### ''Member of Parliament''
Dansua n daa nyɛla jintɔra 3rd, 4th nti m pahi 5th parliaments of the 4th Republic of Ghana puuni bin din daa n gbaai silimin gɔli January yuuni 2001 halli ni silimin gɔli January yuuni 2013 puuni. O ni daa n-nyɛ jintɔra, o daa nyɛla ŋun daa n zaŋ o zaashee Commonwealth Observer Team puuni n chaŋ *The Gambia Presidential* piibu piibu ni yuuni 2006 la puuni ka daa lahi n zaŋ o ni daa n-nyɛ Ghana Parliamentary delegation puuni yino la zuɣu n chaŋ Commonwealth Parliamentary Association 37th African conference shɛli din daa n niŋ Abuja, Nigeria.
#### Yuuni 2000 Piibu Piibu
### Minister of state
### Ambassador
### Judicial Council
### Local Government Service Council
## Professional associations and boards
## Pin'gahinda mini paɣ'bunima
Women's Law and Human Rights Institute of the Art Foundation nima daa yina nti m puhi ka paɣi Dansua pam ni o toontali kpaŋmaŋa zaŋ chaŋ paɣaba toontali polo mini o kpaŋmaŋa ni o ni n-nyɛ *women activist* m-be Ghana la gba. Saha shɛli Danusa ni daa n-nyɛ lahibalitira la, o daa nyɛla ŋun n-nya fellowship mini scholarship pin' gahinda pam ka di din n-nyɛ o ni daa ti n-deei Dag Hammarskjold fellowship shɛli yuuni 1991 puuni la, din n-nyɛ United Nations Correspondents Association ni daa n-ti o shɛli  ka yɛli ni n-nyɛ most promising journalist n-yi Africa na la zuɣu . Bɛ daa n-ti o la so' shɛli din bi yoli n-ti sokam ni o chaŋ 46th UN General Assembly session shɛli din daa n niŋ New York yuuni 1991 la puuni n lɛbi pin' gahindili n-ti o.
## Maŋmaŋa biɛhigu
Dansua nyɛla ŋun mali bihi ata amaa o mini lala bihi maa ba lahi n kani. O nyɛla kiristiɛn so ŋun jamdi Naawuni Evangelical Presbyterian puuni. O ni daa tooi n-zooi tun' shɛŋa tumbu o vuhim saha n-nyɛ social work, yila wumbu, bukunima karimbu nti pahi alizama dibu ni pɔhim zuɣu  birawuzibu.

## A ni tooi lahi n-nya lahibaya kpe
* North Dayi
* Minister of Women and children's Affairs
* Minister for Youth and sports (Ghana)
## Kundivihira